Къэбэрдей-Балъкъэрым и Iэтащхьэр Урысей Федерацэм и ХэхакIуэ комиссэ нэхъыщхьэм хэт Шапиев С. М. хуозэ
Къэбэрдей-Балъкъэрым и Iэтащхьэ КIуэкIуэ Ю.А. дыгъуасэ лэжьыгъэ IуэхукIэ хуэзащ Урысей Федерацэм и ХэхакIуэ комиссэ нэхъыщхьэм хэт Шапиев С. М.
Шапиев Сиябшах и псалъэм къыхигъэщащ 2016 гъэм УФ-м и Федеральнэ Зэхуэсым и Къэрал Думэм и депутатхэр хэхыныр хуабжьу зэщIэгъэуIуауэ, зэIухауэ зэрекIуэкIар, абы хэхакIуэ куэд къызэрекIуэлIар.
Республикэм и унафэщIым къигъэлъэгъуащ 2018 гъэм и гъатхэпэ мазэм Урысей Федерацэм и Президентыр хэхыным республикэм зэрызыхуигъэхьэзырыр, цIыхухэм хуиту, япэрыуэ щымыIэу Iэ яIэтын папщIэ хэхыныгъэмкIэ законодательствэм къигъэув псори гъэзэщIэнымкIэ Iэмалхэр къызэрызэрагъэпэщыр.
ЯРОСЛАВСКАЯ Маринэ.
